西港慶安宮

西港慶安宮喺臺灣臺南市西港區，係主祀媽祖嘅廟宇，此外同祀中壇元帥、境主公、十二瘟王等神。1945年慶安宮南巡到臺南開基玉皇宮，受玉皇大帝勅封後，正式廟名改成玉勅慶安。喺1987年重修完成後，因廟宇建築採用繁複嘅雕工披覆金箔裝飾而成，所以又叫金大廟。又有西港仔廟、西港大廟嘅俗稱。廟宇被列為中華民國國定民俗嘅西港刈香主辦廟宇，係西港地區重要嘅信仰中心。

據說慶安宮喺「鯉魚穴」上，所以廟宇屋頂上雕咗鯉魚像，鯉魚亦成為西港慶安宮嘅重要標誌。

祀神 

正殿
一樓
大門供奉：康元帥、辛元帥、羅德君大帝
正殿供奉：天上聖母、福德正神、生娘娘
右廂文衡殿供奉；關聖帝君、延平郡王
左廂城隍殿供奉；城隍境主、保生大帝
二樓
凌霄寶殿供奉：玉皇上帝、三官大帝、代天巡狩十二瘟王 、南斗星君 、北斗星君

後殿
東嶽殿供奉；東嶽大帝
地藏王寶殿供奉；地藏王菩薩、十殿閻羅天子、觀音菩薩、面然大士
右龕供奉；斗姥星君、五斗星君、六十太歲星君
左龕供奉；張府天師、普化天尊、王靈天君

十二瘟王 
西港香每科會迎請十二瘟王中嘅其中三位，香科當年值年嘅叫大千歲，次一年嘅叫二千歲，再次一年嘅叫三千歲，四科完成一次循環。

文物 
慶安宮保存有數面古匾同石碑等文物，多放喺後殿或香科文物大樓。而歷史最悠久嘅匾額據說係統康熙五十二年由五角頭耆老敬獻嘅「后德配天」匾，此外還有「威靈廣濟」、「恩威竝濟」、「代天府」、「赫濯聲靈」等古匾。

此外慶安宮旁立有「安定里向忠亭碑」，係文史工作者盧嘉興所發現，當時充當成慶安宮嘅階石。碑文大多已磨損，只能辨識一部分。該石碑係乾隆九年「西六分堡」、「東十一社」共同豎立，紀念因朱一貴事件而建立嘅向忠亭。向忠亭係清廷為褒揚協助清軍嘅當地仕紳吳士連而建，喺佢大宅前，據說文武百官路過都要停轎下馬跪拜。後來向忠亭年久失修，附近居民乃集資整修並立碑為記。

傳說軼事

鯉魚穴 
傳說慶安宮原本喺個凹塘，過去有泉水湧出，並有鯉魚喺裡面游動，堪輿家叫「鯉魚穴」。喺1971年11月23號子時舉行重建上樑儀式時，拍攝到香案上有呈現雙鯉魚形象線條嘅照片，地方耆老認為呢係呢間廟宇喺鯉魚穴所致。另外約係喺日治時期，慶安宮開始分靈出金鯉魚令旗，供信徒迎請回家供奉，俗稱「鯉魚公」。每三年舉行一次西港香時，呢啲分靈出去嘅「鯉魚公」會返回慶安宮「鑑醮」，確認呢啲鯉魚公神威猶存，廟方也會請師傅予以整飾。

千歲爺 
傳說喺西港香期間，凡喺千歲爺賞兵拜拜時偷東西嘅小偷，會將贓物帶到王衙自首。因為小偷會感覺到似乎有人喺跟著佢，要佢將東西歸還。小偷無法擺脫，只好將贓物歸還自首。

另外過去七股鄉槺榔村據說喺某次西港香出咗個牛犁歌陣頭，陣頭人員喺慶安宮等待時，有人將錢帶放喺某香舖唔記得咗拿。之後想起回到香舖尋找時，老闆卻起貪念說冇睇到錢袋。同行者問該人呢啲錢嘅用途，佢話呢啲錢係要買金紙燒給千歲爺賞兵用。結果香舖突然失火，眾人搶救撲滅火勢後，清點損失發現被燒掉嘅金指啱啱好係嗰筆錢可以買嘅金紙數量。

攷

臺灣府城隍廟
中華民國民俗同有關文物

連出去
 西港慶安宮
 西港玉勅慶安宮-刈香、遶境、王船醮

台南媽祖廟
臺灣王爺廟
西港區
臺灣廟宇